# Nova Escola Catalana

La Nova Escola Catalana és una entitat cultural jueva ubicada a Barcelona.
El seu objectiu és recuperar i fer reviure el patrimoni i llegat de les antigues escoles d'estudis jueves catalanes. També es defineix com a Bet Midraix català. Un grup d'estudi de les fonts i tradicions jueves de Catalunya, que pretén estudiar i donar a conèixer què va passar amb el judaisme català a partir del 1391, tant pel que fa a la població jueva que va marxar com la que es va quedar al Principat de Catalunya i a la resta de territoris de parla catalana. A banda de programar activitats culturals, com visites guiades especialitzades al Call de Barcelona o diferents xerrades divulgatives, també organitzen celebracions de les principals festes religioses jueves, com per exemple la l'encesa de la hannukkiyyà per la festa de Hanukkà a la ciutat de Girona, en col·laboració amb el Centre Bonastruc ça Porta, del Patronat Call de Girona, o a la sinagoga del Puig del Mercadal de Castelló d'Empúries.
Des de l'octubre de 2017 publiquen regularment articles sobre Halacà, cultura i tradicions i també resums, explicacions i comentaris a la Torà, així com comentaris en català a la paraixà setmanal de rabins com Nissan ben Avraham, Jonathan Sacks o Nathan Lopes Cardozo.
El juny de 2018 varen participar en la pregària interreligiosa de suport a les famílies dels presos polítics i dels exiliats a la Basílica de Santa Maria del Pi, on va intervenir Moriah Ferrús en representació de la Nova Escola Catalana.
Algunes de les activitats de difusió i de revisionisme històric es duen a terme a la Casa Adret, el Centre de la Cultura Jueva de Barcelona inaugurat el 2018, o a altres organismes que contenen patrimoni jueu, com el Museu d'Història dels Jueus de Girona. Una altra de les col·laboracions de l'entitat és amb les Jornades Europees de la Cultura Jueva.

## Referències

* ↑ Tramullas, Gemma. «Moriah-Ferrús: "Crec-que-el-segle-XXI-serà-el-segle-de-les-minories"», 12-03-2019. [Consulta: 17 març 2019].
* ↑ M'agrada, Catalunya «AVUI FA ANYS del saqueig del call de Barcelona» (en anglès). Catalunya M'agrada. Arxivat de l'original el 2018-08-05 [Consulta: 5 agost 2018].
* ↑ Visita guiada al call de Barcelona: La fe entre les pedres (per Pilar Calvo).
* ↑ «La diàspora jueva catalana per la Mediterrània». [Consulta: 6 octubre 2019].
* ↑ «Omplim de llum el Call. Celebració de la festa de Hanukkà» (en català). [Consulta: 24 novembre 2018].
* ↑ «Khanukà 5779 (2018-12-09)». Arxivat de l'original el 2018-12-30. [Consulta: 29 desembre 2018].
* ↑ «Tornant de Liorna». Arxivat de l'original el 2018-07-26. [Consulta: 26 juliol 2018].
* ↑ «Nova Escola Catalana». [Consulta: 29 desembre 2018].
* ↑ Món, El «Els presos polítics catalans, homenatjats amb una pregària interreligiosa» (en anglès). El Món. Arxivat de l'original el 2018-07-26 [Consulta: 26 juliol 2018].
* ↑ Girona, Diari de. «Girona celebra la festivitat de Hanukk�». [Consulta: 29 desembre 2018].
* ↑ htttp://www.fluido.es, Fluido Digital. «European Day of Jewish Culture: Barcelona,» (en anglès). [Consulta: 24 novembre 2018].

## Enllaços externs

* Conferència «Les comunitats jueves catalanes, avui». Centre de Lectura de Reus 4 desembre 2017.
* Ajuntament de Barcelona. El judaisme.